钦定古今图书集成/明伦汇编/氏族典/第439卷 > 《廖用贤尚友录》 > 贾佗
## 钦定古今图书集成/明伦汇编/氏族典/第439卷 > 《廖用贤尚友录》 > 贾佗

按《左传》文公六年春，晋蒐于夷，舍二军，使狐射姑将
中军，赵盾佐之。阳处父至自温，改蒐于董，易中军。阳
子，成季之属也，故党于赵氏。且谓赵盾能，曰：“使能，国
之利也。是以上之。”宣子于是乎始为国政，制事典，正
法罪，辟狱刑，董逋逃由质要，治旧洿，本秩礼，续常职，
出淹滞。既成，以授太傅。阳子与太师贾佗，使行诸晋
国，以为常法。